ସିଆଚେନ୍ ୦୯।୦୧ଃ ଭାରତୀୟ ସେନା ପ୍ରମୁଖ ଜେନେରାଲ ମନୋଜ ମୁକୁନ୍ଦ ନରବଣେ ଗୁରୁବାର ଦିନ ବିଶ୍ବର ସର୍ବୋଚ୍ଚ ଯୁଦ୍ଧକ୍ଷେତ୍ର ସିଆଚିନ୍ ଗସ୍ତ କରିଛନ୍ତି । ସେନା ପ୍ରମୁଖ ଭାବେ ଦାୟିତ୍ବ ଗ୍ରହଣ ପରେ ଏହା ତାଙ୍କର ପ୍ରଥମ ଗସ୍ତ । ନରବଣେ ଗସ୍ତ ଅବସରରେ ସୋ ବାହିନୀର ଯବାନମାନଙ୍କ ସହ ଭୋଜନ କରିଛନ୍ତି । ସିଆଚିନ୍ରେ ଥିବା ଯୁଦ୍ଧ ସ୍ମାରକକୁ ଯାଇ ଶ୍ରଦ୍ଧାଞ୍ଜଳି ଅର୍ପଣ କରିଥିଲେ । ସେନା ପ୍ରମୁଖଙ୍କ ସହ ଉତ୍ତର ସେନା କମାଣ୍ଡର ଲେଫଟାଣ୍ଟ ଜେନାରାଲ ରଣବୀର ସିଂହ ମଧ୍ୟ ଉପସ୍ଥିତ ଥିଲେ । ସିଆଚିନ୍ ଗସ୍ତ ପରେ ସେନା ପ୍ରମୁଖ କହିଛନ୍ତି ଯେ, ଆମେ ଜାଣିଛୁ ଏଠାରେ ମୁତୟନ ଥିବା ସମସ୍ତ ଯବାନଙ୍କୁ କଠିନ ପରିସ୍ଥିତିର ସାମ୍ନା କରି ନିଜର କାର୍ଯ୍ୟ ସମ୍ପାଦନ କରୁଛନ୍ତି । ତେବେ ଏଭଳି ପରିସ୍ଥିତିରେ ଯବାନମାନଙ୍କର ଯାହା ବି ଦରକାର ସୈନ୍ୟ ଉପକରଣ ବା ସାମଗ୍ରୀ ଦରକାର ହୋଇଥାଏ, ସେସବୁ କୁ ଯୋଗାଇବାକୁ ଆମେ ପୁରା ଦମ୍ରେ ଚେଷ୍ଟା ଜାରି ରଖିଛୁ । ଯବାନମାନଙ୍କ ଭଳ କପଡା ଓ ରାସନ ସାମଗ୍ରୀ ମଧ୍ୟ ଦିଆଯାଉଛି ।
ସୂଚନାଯୋଗ୍ୟ ଯେ, ପୂର୍ବତନ ସେନା ପ୍ରମୁଖ ବିପିନ ରାଓ୍ବତ ୩୧ଡିସେମ୍ବରେ ଅବସର ନେଇଥିଲେ । ତାଙ୍କ ସ୍ଥାନରେ ନରବଣେ ୨୮ତମ ସେନା ପ୍ରମୁଖ ଭାବେ ପଦଭାର ସମ୍ଭାଳିଛନ୍ତି । ବିପିନ ରାଓ୍ବତ ଦେଶର ପ୍ରଥମ ଚିଫ୍ ଡିଫେନ୍ସ ଷ୍ଟାପ ଭାବେ ନିଯୁକ୍ତ କରିଛନ୍ତି କେନ୍ଦ୍ର ସରକାର ।
